open-index/open-wikipedia-markdown huggingface dataset:
Freak Scene

"**Freak Scene**" é unha canción da banda estadounidense de rock alternativo Dinosaur Jr., editado como sinxelo do seu terceiro álbum, *Bug*, en setembro de 1988. Foi composta e producida polo líder do grupo J Mascis, e gravárona nos Fort Apache Studios Paul Q. Kolderie e Sean Slade. A banda realizou un vídeo musical do tema para promover o sinxelo.

"Freak Scene" está considerada unha das mellores cancións de Dinosaur Jr. Na súa recensión de *Bug*, Stephen Thomas Erlewine de Allmusic dixo que a canción era "a peza mestra do disco, ...unha sorprendente canción pegadiza que encapsula o atractivo e as dificultades do indie rock en tres minutos". Jess Harvell de Pitchfork Media cre que "Freak Scene é probablemente a mellor interpretación de guitarra do indie rock e a mellor canción pop da banda". O sinxelo acadou o número 7 na lista *Indie Chart* británica, onde pasou 12 semanas.

## Listaxe de cancións 
Os dous temas foron compostos por J Mascis.
;7" SST 220
# "Freak Scene" – 3:35
# "Keep the Glove" – 2:52
Signal Iduna Park

O **Westfalenstadion**, coñecido por motivos de patrocinio como **Signal Iduna Park**, é un estadio de fútbol situado na cidade de Dortmund, no estado federado de Renania do Norte-Westfalia, ao oeste de Alemaña. É a sede habitual do club de fútbol Borussia Dortmund. Coas súas torres de suspensión amarelas o estadio é un símbolo da cidade.

Foi reconstruído para ser unha das subsedes da Copa Mundial de Fútbol de 2006 celebrada en Alemaña, converténdose entón no estadio de fútbol máis grande do país. Para este evento, o estadio levou temporalmente o nome de *Estadio da Copa Mundial da FIFA de Dortmund*, por razóns estipuladas no regulamento da FIFA. A arquitectura externa do Signal Iduna Park está composta de oito alicerces de suxeición amarelos de 62 metros de altura. O resto da estrutura é de aceiro.
The O'Rahilly

miniatura|dereita|220px|Placa commemorativa en Ballylongford.
'''Michael Joseph O'Rahilly**, coñecido comunmente coma **The O'Rahilly''', nado en Ballylongford, condado de Kerry, o 22 de abril de 1875 e finado en Dublín o 29 de abril de 1916, foi un político e revolucionario irlandés.

## Traxectoria 
Aderido dende moi novo á causa republicana e nacionalista irlandesa, viaxou longamente por Estados Unidos e Europa antes de se asentar definitivamente en Dublín. Foi membro fundador dos Voluntarios Irlandeses e líder da súa sección paramilitar. Xunto con Eoin MacNeill e Bulmer Hobson opúxose ao Alzamento de Pascua. Porén, cando a rebelión estalou optou finalmente por se unir a ela, falecendo no transcurso dos combates.

## Véxase tamén 
### Ligazóns externas 
* Páxina web con información sobre The O'Rahilly
Mark Tremonti

**Mark Thomas Tremonti**, é un músico e compositor americano, coñecido por ser o guitarrista principal das bandas de rock Creed e Alter Bridge. É membro fundador dos dous grupos. Ademais colaborou cunha gran variedade de artistas e tamén ten un proxecto en solitario, Tremonti.

Foi nomeado "Guitarrista do Ano" durante tres anos consecutivos pola revista Guitar World. En 2011, foi elixido coma o cuarto mellor guitarrista de heavy metal de todos os tempos por Total Guitar.

## Discografía 
### Creed 
* *My Own Prison* (1997)
* *Human Clay* (1999)
* *Weathered* (2001)
* *Full Circle* (2009)
* *Creed Live* (2009)

### Alter Bridge 
* *One Day Remains* (2004)
* *Blackbird* (2007)
* *Live from Amsterdam* (2009)
* *AB III* (2010)

## Notas 
## Véxase tamén 
### Ligazóns externas 
*Web oficial Alter Bridge
*Web Oficial Creed
Matthew Nathan

**Matthew Nathan**, nado en Paddington, Inglaterra, o 3 de xaneiro de 1862 e finado en West Coker, tamén Inglaterra, o 18 de abril de 1939, foi un político e militar británico.

## Traxectoria 
Foi gobernador da colonia británica de Costa do Ouro, actual Ghana, (1900 - 1904), de Hong Kong (1904 - 1907), de KwaZulu-Natal, na actual Suráfrica, (1907 - 1909) e de Queensland, Australia, (1920 - 1925). Ostentou o cargo de Subsecretario británico para Irlanda de 1914 a 1916, sendo o responsable, xunto co Secretario Xefe para Irlanda Augustine Birrell, de coordinar a resposta británica ao Alzamento de Pascua.

## Véxase tamén 
### Ligazóns externas 
* Matthew Nathan na Enciclopedia Xudea .
Xeomática

A **xeomática** é a rama da xeografía que estuda as actividades de produción, colleita, almacenaxe, análise, transmisión e xestión de información xeográfica.

## Historia e características 
Xurdiu desde a revolución cuantitativa da xeografía na metade da década de 1950. A xeomática implica o uso de técnicas espaciais tradicionais usadas en cartografía e topografía e as súas aplicacións nos ordenadores. Este sector se fixo máis utilizado con moitas outras materias utilizando técnicas como SIX e sensoriamento remoto. A xeomática tamén levou a unha revitalización dalgúns departamentos de xeografía, especialmente en América, onde o asunto estaba en declive durante a década de 1950.
Plataforma de Organizaciones Democráticas

A **Plataforma de Organizaciones Democráticas** agrupou a maioría das forzas na oposición en España, formada en outubro de 1976, con motivo do proceso de reforma política.
Constituída entre decembro de 1976 e abril de 1977, Valentín Paz-Andrade foi elixido para formar parte da comisión negociadora.

A plataforma traballou en asuntos como a legalización dos partidos políticos, a lei de amnistía ou a preparación das primeiras eleccións xerais en España despois da ditadura.

## Véxase tamén 
### Bibliografía 
* *Plataforma de Organizaciones Democráticas* na EGU.
Alejandro Woss y Gil

**Alejandro Woss y Gil** (1856-1932) militar e político, foi presidente da República Dominicana entre 1885 e 1887, e novamente en 1903.

Fillo de Carlos Woss e María Linares. En 1884 foi vicepresidente da República co presidente Francisco Gregorio Billini. Tras a renuncia deste en maio de 1885, ocupou a presidencia da República. Durante o seu mandato, tivo que sufocar dous intentos revolucionarios: o de Azua e o de Moya (1886). Máis tarde, en 1903, ante unha situación caótica da economía e a ameaza de intervención dos Estados Unidos, dirixiu un golpe que derrocou ao xeneral Horacio Vásquez.

## Notas
A Igrexa, Andeiro, Cambre

**A Igrexa** é un lugar da parroquia de Andeiro no concello coruñés de Cambre, na comarca da Coruña. Segundo o padrón municipal (INE 2016) ten 30 habitantes (15 homes e 15 mulleres).

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Martiño de Andeiro.

## Lugares e parroquias 
### Lugares de Andeiro 
### Parroquias de Cambre 
## Notas
A Lira de Ribadavia

**A Lira de Ribadavia** é unha banda de música de Ribadavia, considerada a banda de música máis antiga de Galicia.

## Historia
A que pasa por ser a banda de música máis antiga de Galicia segue sen dar atopado a data exacta da súa orixe, aínda que existen documentos do século XIX que xa se refiren á grande afección que naqueles tempos tiña o pobo ribadaviense polas bandas de música. Un documento do Concello de Ribadavia dá conta da regularización salarial que se lle fai aos mestres dunha escola de música, fundada unha década atrás, en recoñecemento do seu traballo, transcendencia e repercusión social na vila.

Denque aquela data promóvese unha Sociedade Filharmónica que vai estar centrada na formación da mocidade, asumindo a súa dirección Luis de Nessone. Durante os anos a banda divídese e únese por desavinzas políticas, destacando La Lira e La Nueva Lira, unha liberal e outra conservadora, pero ao pasar dos anos volven converxer na mesma banda que perdura ata a actualidade.

Ten conseguido distintos galardóns como banda en Galicia, Asturias, León e Valencia.

### Directores
* Luís «Mestre» Veneroni (1840-1850)
* Luís de Nessone (1850-1854)
* Manuel Calvo (1854-1856)
* Vicente Reinaldo Rodríguez (1868-1872)
* Benigno Pousa (1873-1876)
* Timoteo López Cartavio (1876-1880)
* Benigno Pousa Pousa (1880-1890)
* Juan Alonso Veiga (1891-1897)
* Antonio Freijido Blanco (1897-1899)
* Francisco Sánchez Sánchez (1900-1903)
* Fidel Sánchez López (1904-1905)
* Francisco Freijido (1905-1910)
* Álvaro Soto Ogando (1910-1911)
* Juan Serrano Marqués (1911-1912)
* Adolfo Campos (1912-1922)
* Camilo Pérez y Pérez (1922-1923)
* Lilo Pampim (1923-1924)
* Juan Pomar Queralt (1924-1927)
* Jesús Núñez (1927)
* Francisco Escobar Díaz (1927-1928)
* Manuel Fernández Amor (1928)
* José Antonio Veiga Paradís (1928-1929)
* Luis Rafael Brage Villar (1929-1936)
* Jesús Núñez (1937)
* Antonio Martínez Carballal (1937)
* Juan Escudero (1938-1939)
* Rafael Díaz García (1940)
* Faustino Temes Diéguez (1941-1942)
* Moisés García Espinosa (1943-1945)
* Pedro Orovio Ruíz de Vinaspre (1945-1967)
* José Franco Silva (1967)
* Manuel Vázquez Gregorio (1968-1984)
* Alfonso Salvatierra Mesa (1984-1985)
* Manuel Vázquez Gregorio (1985-2004)
* Nicanor Domínguez Cid (2004-2005)
* José Ángel Presa Carrera (2005-2007)
* Antonio López Conde (2007-2008)
* Manuel Vázquez Gregorio (2008-2009)
* Juan Carlos López Vázquez (2009-2012)
* Francisco Pérez Rodríguez (2012-2015)
* Roberto Baltar Gardón (2016-2017)
* Xavier Oliveira (2017-2023)

## Notas
Alberto García García

**Alberto García García**, nado en Catoira o 22 de setembro de 1953, é un político galego do PSdeG-PSOE.

## Traxectoria 
Administrativo. É concelleiro en Catoira dende 1979, cando encabezou por primeira vez a candidatura do PSdeG-PSOE. No inicio da súa carreira política mantivo responsabilidades de goberno co alcalde independente de esquerdas Andrés Castaño Conde. Trala integración deste no grupo socialista en 1983, foi o número 2 da candidatura socialista, tanto nesa convocatoria como en 1987, logrando a maioría absoluta en ambas as ocasións.

Foi elixido alcalde en xullo 1989, logo da dimisión de Castaño. Nas eleccións municipais de 1991 encabezou a candidatura socialista e foi reelixido alcalde cunha ampla maioría absoluta de 9 concelleiros sobre 11. Volveu ser reelixido en 1995 e 1999 con maioría absoluta, 7 concelleiros, sendo ademais deputado provincial entre 1999 e 2003.

Nas municipais de 2003 perdeu a maioría absoluta, ao baixar a 5 concelleiros ante o pulo do BNG, sendo reelixido alcalde como cabeza da lista máis votada e gobernando con apoios puntuais dos demais grupos. Nas municipais de 2007 recuperou a maioría absoluta con 6 concelleiros. En 2011 e 2015 revalidaría novamente a alcaldía con maioría absoluta, subindo a 7 concelleiros no 2015.

Nas municipais de 2019 perdeu a maioría absoluta ao baixar a 5 concelleiros, ante o ascenso experimentado polo PPdeG. Desta forma perdeu a alcaldía ao apoiaren os 3 concelleiros do PPdeG ó candidato do BNG, Xoán Castaño Conde, segunda forza máis votada, tamén con 3 concelleiros. As malas relacións entre os candidatos nacionalista e popular levaron a que en marzo de 2020 se anunciase unha moción de censura que o devolvería á alcaldía co apoio dos populares. Porén, en maio de 2020 a moción desactivouse pola dimisión de Castaño, forzada por concelleiros do grupo socialista que buscaban evitar o acordo co PPdeG, o cal supuxo un cisma entre estes e García. Desta forma, no mes de xuño de 2020 recuperou a alcaldía como cabeza da lista máis votada, conformando un goberno con tódolos edís socialistas agás un. En abril de 2021 destituíu os dous concelleiros críticos que entraran no goberno, polo que gobernou o resto do mandato cun só un concelleiro a maiores del.

Nas municipais de 2023 perdeu a alcaldía ao lograr o BNG a maioría absoluta.

## Notas 
## Véxase tamén 
### Bibliografía 
* 

### Outros artigos 
* Eleccións municipais en Catoira

### Ligazóns externas 
* Entrevista en *La Voz de Galicia*
Josafat

***Josafat*** é unha novela escrita en lingua catalá por Prudenci Bertrana en 1906, en plena época do modernismo catalán.

## Características 
As características propias do movemento son algúns dos principais sinais identitarios da obra, así por exemplo resalta o feito que o escritor modernista non se mide á hora de dicir con liberdade aquilo que pensa. A temática do heroe en contraposición coa natureza ou o individuo fronte a masa. En canto á idea central da trama, dicir que o protagonista, Josafat, provén dunha familia de labregos e disponse a acudir á cidade para facer as campás da catedral; de aquí nace a idea de que Josafat fora unha persoa boa antes de chegar a Xirona, mais cando chega a ela a cidade degrádao e fai que se converta nun fanático.

## Véxase tamén 
### Ligazóns externas 
* *Josafat, de Prudenci Bertrana, retrat d’un heroi modernista*
Domestica

***Domestica*** é o terceiro álbum da banda estadounidense de indie rock Cursive, editado o 20 de xuño do 2000 a través do selo Saddle Creek. Trátase dun álbum conceptual que conta a historia dunha relación entre dúas personaxes chamadas "Sweetie" e "Pretty Baby". As dúas personaxes son mencionadas en varias das cancións do disco ("The Casualty," "The Martyr," "A Red So Deep" e "The Radiator Hums"), e no título de "The Lament of Pretty Baby". O derradeiro tema é ambiguo, e o seu vocalista Tim Kasher dixo en varias entrevistas que a parella protagonista permanecen xuntos, a pesar das súas diferenzas e pelexas.

## Listaxe de cancións 
Todos os temas foron compostos por Cursive. 
# "The Casualty" - 3:30
# "The Martyr" - 3:57
# "Shallow Means, Deep Ends" - 3:37
# "Making Friends and Acquaintances" - 2:58
# "A Red So Deep" - 4:40
# "The Lament of Pretty Baby" - 3:15
# "The Game of Who Needs Who the Worst" - 3:34
# "The Radiator Hums" - 3:24
# "The Night I Lost the Will to Fight" - 3:19
Weird Era Cont.

***Weird Era Cont.*** é un álbum da banda estadounidense de indie rock Deerhunter, lanzado ao mesmo tempo que *Microcastle* o día 28 de outubro do 2008. Despois de que *Microcastle* fose filtrado meses antes da súa data de edición, a banda gravou un novo álbum coa intención de premiar a aqueles que agardaban á súa data de publicación en formato físico, aínda que, ao igual que pasou con *Microcastle*, tamén este acabaría sendo filtrado.

## Listaxe de cancións 
# "Backspace Century" - 2:19
# "Operation" - 4:04
# "Ghost Outfit" - 0:33
# "Dot Gain" - 3:19
# "Vox Celeste" - 3:31
# "Cicadas" - 2:30
# "Vox Humana" - 2:32
# "VHS Dream" - 2:33
# "Focus Group" - 2:49
# "Slow Swords" - 3:25
# "Weird Era" - 2:40
# "Moon Witch Cartridge" - 1:32
# "Calvary Scars II/Aux Out" - 10:12
Bug (álbum)

***Bug*** é o terceiro álbum da banda estadounidense de rock alternativo Dinosaur Jr., editado o día 31 de outubro de 1988 a través do selo SST Records.

Foi o último disco de Dinosaur Jr co seu baixista orixinal, Lou Barlow, ata a aparición de *Beyond* no ano 2007. O disco foi incluído no libro *1001 Albums You Must Hear Before You Die*.

## Listaxe de cancións 
Todos os temas compostos por J Mascis.
Barjansky Stradivarius

O **Barjansky Stradivarius** é un antigo violonchelo construído en torno a 1690 polo luthier italiano Antonio Stradivari (1644-1737). Este violonchelo recibe o seu nome polo violonchelista ruso Alexandre Barjansky, quen tocou este instrumento durante a primeira metade do século XX. Barjansky foi o dedicatario do *Schelomo* de Ernest Bloch, que tocou con este instrumento e realizou a estrea do concerto para violonchelo de Frederick Delius.

Dende 1983 o Barjansky Stradivarius foi tocado por Julian Lloyd Webber, que gañou con el máis de trinta premios polas súas gravacións.

## Notas 
"Cello by Antonio Stradivari, 1692 (Barjansky)"
De Munck Stradivarius

O **De Munck;** **Feuermann;** **Gardiner Stradivarius** é un antigo violonchelo construído polo luthier italiano Antonio Stradivari contra o ano 1730.

Aínda que na etiqueta a data é 1710, trátase dun violonchelo Stradivarius do último período, e se caracteriza pola súa forma larga e estrangulada. Foi tocado por violonchelistas como Ernest de Munck, Emanuel Feuermann ou Aldo Parisot, e actualmente é propiedade da Nippon Music Foundation, que llo emprestou ao violonchelista inglés Steven Isserlis.

## Notas 
* Instruments owned by NMF

## Véxase tamén 
* Stradivarius
Distrito de Gomba

O **distrito de Gomba** é un distrito da Rexión Central de Uganda.
Entrou en función o 1 de xullo de 2010, cando se partiu o antigo distrito de Mpigi en tres: distrito de Gomba, distrito de Butambala e distrito de Mpigi.
A súa poboación estimada no 2010 era duns cen mil habitantes, o que supón un decrecemento con respecto ao 2002, cando se nomeaba como condado e tiña 133.264 habitantes.

Limita co distrito de Mubende polo norte, co distrito de Mityana polo nordeste, co distrito de Butambala polo leste, e cos distritos Kalungu, Bukomansimbi e Sembabule polo sur. A sede capital do distrito atópase en Kanoni. 
É un distrito principalmente rural, con gandaría e agricultura de subsistencia.

## Notas
Brian Marshall

**Brian Aubrey Marshall**, nado en Fort Walton Beach (Florida) o 22 de abril de 1973, é un músico e compositor estadounidense, coñecido por ser o baixista e cofundador das bandas de rock Creed e Alter Bridge.

## Discografía 
### Creed 
* *My Own Prison* (1997)
* *Human Clay* (1999)
* *Weathered* (2001)
* *Full Circle* (2009)
* *Creed Live* (2009)

### Alter Bridge 
* *One Day Remains* (2004)
* *Blackbird* (2007)
* *Live from Amsterdam* (2009)
* *AB III* (2010)

## Véxase tamén 
### Ligazóns externas 
*Web oficial Alter Bridge
*Web Oficial Creed
Vicente Gómez García

**Vicente Gómez García**, nado en Nocedo do Val (Castrelo do Val) en 1953, é un político galego do PSdeG-PSOE.

## Traxectoria 
Traballador do sector da construción e membro de UXT. Foi concelleiro do PSdeG-PSOE en Verín trala renuncia dun compañeiro en marzo de 1989. Continuou como concelleiro tralas municipais de 1991, e en outubro de 1991 pasou a ser concelleiro de obras e urbanismo, tras apoiar o PSdeG unha moción de censura que fixo alcalde a Emilio González Afonso. Nas municipais de 1995 encabezou a candidatura do PSdeG-PSOE en Verín e pasou á oposición tras logra-lo PPdeG a maioría absoluta.

En 1999 concorreu como número 2 da candidatura do PSdeG-PSOE en Castrelo do Val, pasando a ser primeiro tenente de alcalde. En setembro de 2005 foi elixido alcalde, trala dimisión do rexedor Raúl Fernández Fernández tras ser designado Delegado provincial da Consellería de Política Territorial. Nas eleccións municipais de 2007 encabezou a candidatura do PSdeG-PSOE á alcaldía de Castrelo do Val e foi elixido alcalde con maioría absoluta. Nas municipais de 2011 e 2015 volveu ser elixido alcalde con maioría absoluta, e nese último ano foi designado deputado provincial. Revalidou novamente a alcaldía con maioría absoluta tralas municipais de 2019 e 2023. 

## Notas 
## Véxase tamén 
### Outros artigos 
* Eleccións municipais en Castrelo do Val

### Ligazóns externas 
* Entrevista na web do concello de Castrelo de Val
Gregor Piatigorsky

**Gregor Piatigorsky**, nado en Ecaterinoslav (daquela en Rusia e actualmente denominada Dnipro en territorio ucraíno) o 17 de abril de 1903 e finado nos Ánxeles (Estados Unidos) o 6 de agosto de 1976, foi un violoncellista ucraíno radicado nos Estados Unidos.

## Traxectoria 
Coñecido como *Grisha*, naceu en Ecaterinoslav e estudou violín e piano co seu pai sendo un neno. Apaixonouse daquela polo violonchelo. Gañou unha bolsa para o Conservatorio de Moscova, gañando cartos tocando en cafés.

A Revolución Rusa tivo lugar cando contaba con trece anos. Aos quince foi contratado como violonchelista principal no Teatro Bolshoi. As autoridades rusas non o deixaron viaxar ao estranxeiro para completar os seus estudos, entón fuxiu a Polonia nun tren cun grupo de artistas.

Aos dezaoito anos, estudou en Berlín e Leipzig con Hugo Becker e Julius Klengel, con quen formou un cuarteto que tocaba en cafés. Un dos oíntes desa época foi Wilhelm Furtwängler, quen o contratou para ser o violonchelista principal da Berliner Philharmoniker.

En 1929, visitou os Estados Unidos por primeira vez, tocando coa Philadelphia Orchestra con Leopold Stokowski e coa New York Philharmonic, con Willem Mengelberg. En Ann Arbor, Míchigan, casou con Jacqueline de Rothschild, filla de Edouard Alphonse de Rothschild, da Familia Rothschild da Francia. Logo da Ocupación Nazi en Francia na segunda guerra mundial, a familia fuxiu e foi a Elizabethtown, nas Montañas Adirondacks.

Gravou con Arthur Rubinstein, Jascha Heifetz, Vladimir Horowitz e Nathan Milstein.

De 1941 a 1949, traballou no *Curtis Institute of Music* en Filadelfia, e impartiu clase en Tanglewood, Universidade de Boston e Universidade do Sur de California, onde permaneceu ata a súa morte nos Ánxeles (California).

Tiña dous violíns Stradivarius. Ivan Galamian describiu unha vez a Piatigorsky como o meirande violoncellista de tódolos tempos. Tivo contactos cos maiores artistas de seu tempo: Prokofiev, Hindemith, William Walton, Stravinsky e Richard Strauss.

Piatigorsky tamén era un amante do xadrez. A súa dona gañou varias competicións deportivas polos Estados Unidos. Xuntos organizaron varios campionatos de xadrez, nos cales participaron xadrecistas famosos como Paul Keres, Tigran Petrosian e Boris Spassky.

## Notas
Me, Myself & Irene

***Me, Myself & Irene*** é un filme estadounidense dirixido polos irmáns Peter Farrelly e Bobby Farrelly que se estreou no 2000.

## Sinopse 
Charlie é un inocente e amábel policía de Rhode Island e pai solteiro de tres fillos negros que a súa esposa tivo tras unha aventura. Pero un día Charlie, coñecido polo seu bo carácter, non atura máis que lle tomen o pelo e sofre un trastorno de personalidade, converténdose en alguén completamente distinto, un hiperagresivo alter ego.

## Personaxes 
* Jim Carrey como Charlie Baileygates/Hank Evans
* Renée Zellweger como Irene P. Waters
* Chris Cooper como Tenente Gerke
* Robert Forster como Coronel Partington
* Richard Jenkins como Axente Boshane
* Zen Gesner como Axente Peterson
* Michael Bowman como Casper/Whitey/Milky
* Daniel Greene como Dickie Thurman
* Anthony Anderson como Jamal Baileygates
* Mongo Brownlee como Lee Harvey Baileygates
* Jerod Mixon como Shonté Jr. Baileygates
* Tony Cox como Shonté Jackson
* Steve Tyler como Médico da sala de entrada
* Traylor Howard como Layla Baileygates
* Richard Tyson como Dono da tenda de armas
* Cam Neely como Soldado
* Ezra Buzzington como Home eivado
* Lin Shaye (escenas eliminadas) como Mrs. Caleron
* Lina Teal como Moza do bikini
* Richard Pryor e Chris Rock como Cómicos da televisión
* Anna Kournikova, e Cam Neely fan senllos cameos

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
A.I. Artificial Intelligence

***A.I. Artificial Intelligence*** é un filme estadounidense dirixido, producido e guionizado por Steven Spielberg. Baséase na historia *Super-Toys Last All Summer Long* de Brian Aldiss.

## Sinopse 
Nun mundo futurista, os seres humanos conviven con sofisticados robots denominados Mecas. A emoción é a derradeira fronteira entre homes e máquinas. Pero, cando un neno-robot chamado David é programa para amar, os homes non están preparados para as consecuencias que isto supón. David atópase só nun estraño e perigoso mundo, buscando que o amor que lle profesa á súa nai adoptiva sexa correspondido.

## Personaxes 
* Haley Joel Osment como David, un innovador Androide creado por Cybertronics e programado coa habilidade de amar.
* Frances O'Connor como Monica Swinton, nai adoptiva de David.
* Jude Law como Gigolo Joe, un androide prostituto programado para amar, como David, pero dun xeito diferente.
* Sam Robards como Henry Swinton, un empregado de Cybertronics e marido de Monica.
* Jake Thomas como Martin Swinton, o fillo real de Henry e Monica.
* William Hurt como Profesor Allen Hobby, o responsable do deseño e a creación de David.
* Brendan Gleeson como Lord Johnson-Johnson, o propietario e mestre de cerimonias do Flesh Fair.
;Voces
* Jack Angel como Teddy, o oso de peluche robótico de David.
* Ben Kingsley como narrador e o líder dos androides do futuro.
* Robin Williams como Dr. Know, unha máquina holográfica de respostas. (Cameo)
* Meryl Streep como Fada azul. (Cameo)
* Chris Rock como o androide asasinado no Flesh Fair. (Cameo)

## Galardóns e nomeamentos 
* 2001: 2 nomeamentos ó Oscar: Mellor banda sonora orixinal e efectos visuais.
* 2001: 3 nomeamentos ó Globo de Ouro: Mellor director, bso e actor secundario (Jude Law).
* 2001: Nomeado ó BAFTA: Mellores efectos visuais.
* 2001: Festival de Venecia: Premio Future Film Festival Digital (fóra de concurso).

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Tiburón (filme)

***Tiburón*** (en ) é un filme estadounidense de terror dirixido por Steven Spielberg que se estreou en 1975. Baséase na novela *Jaws* de Peter Benchley.

## Sinopse 
Na costa dunha pequena localidade turística do leste dos Estados Unidos, un enorme tiburón ataca varias persoas. Temendo as fatais consecuencias que isto pode provocar no negocio turístico, o alcalde négase a pechar as praias e a difundir a nova. Pero un novo ataque do escualo, na propia praia, acaba coa vida doutro bañista. O terror fíxose público, así que un veterano cazador de quenllas, un científico e o xefe da policía local se unen para dar caza ó temible animal.

## Personaxes 
* Roy Scheider como Martin Brody
* Robert Shaw como Quint
* Richard Dreyfuss como Matt Hooper
* Lorraine Gary como Ellen Brody
* Murray Hamilton como Lawrence" Larry" Vaughan
* Carl Gottlieb como Harry Meadows
* Jeffrey Kramer como Leonard "Len" Hendricks
* Susan Backlinie como Christine "Chrissie" Watkins
* Jonathan Filley como Tom Cassidy
* Ted Grossman como Vítima do estuario
* Chris Rebello como Michael Brody
* Jay Mello como Sean Brody
* Lee Fierro como Mrs. Kintner
* Jeffrey Voorhees como Alexander "Alex" Kintner
* Craig Kingsbury como Benjamin "Ben" Gardener
* Dr. Robert Nevin como Examinador médico
* Peter Benchley como Entrevistador

## Galardóns e nomeamentos 
* 1975: 3 premios Oscar: Montaxe, Música, Son. Nomeado ó mellor filme.
* 1975: Globo de Ouro: Música. Nomeado a Drama, Director e Guión.
* 1975: Premio BAFTA: Música. 6 nomeamentos incluíndo Filme, Director e Actor.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Æon Flux (filme)

***Æon Flux*** é un filme estadounidense dirixido por Karyn Kusama que se estreou no 2005. O filme é unha adaptación da serie de animación de televisión *Æon Flux*, creada polo animador Peter Chung. Está protagonizado por Charlize Theron.

## Sinopse 
No ano 2011 un desastre industrial eliminou o 99% da poboación do planeta. Os que sobreviviron viven agora nunha cidade illada onde intentar levar unha vida perfecta. Pero esta vida perfecta necesita unha revolución.

## Personaxes 
* Charlize Theron como Æon Flux
* Marton Csokas como Trevor Goodchild
* Jonny Lee Miller como Oren Goodchild
* Sophie Okonedo como Sithandra
* Ralph Herforth como Gardenar
* Frances McDormand como Handler
* Pete Postlethwaite como Keeper
* Amelia Warner como Una Flux
* Caroline Chikezie como Freya
* Nikolai Kinski como Claudius
* Paterson Joseph como Giroux
* Yangzom Brauen como Inari

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Popular Songs

***Popular Songs*** é o décimo segundo álbum da banda de rock alternativo estadounidense Yo La Tengo, editado o 8 de setembro do 2009, É o seu sétimo álbum lanzado a través de Matador Records.

O director John McSwain realizou cinco vídeos para cancións do disco. Nas semanas previas ao lanzamento do álbum, un novo vídeo foi posteado en varias páxinas "amigas" de Matador e recompiladas na propia páxina do selo. O primeiro vídeo, para "Here to Fall", foi posteado no propio "Matablog" de Matador Records o 28 de xullo do 2009.

O álbum foi filtrado a Internet o 26 de xullo; como resposta, Matador o puxo en *streaming* para os seus clientes do programa Buy Early Get Now o 28 de xullo, máis dunha semana antes da orixinal data de *streaming*.

## Listaxe de cancións 
#"Here to Fall" - 5:45
#"Avalon or Someone Very Similar" - 3:17
#"By Two's" - 4:29
#"Nothing to Hide" - 2:46
#"Periodically Double or Triple" - 3:53
#"If It's True" - 2:39
#"I'm on My Way" - 4:35
#"When It's Dark" - 3:54
#"All Your Secrets" - 4:26
#"More Stars Than There Are in Heaven" - 9:39
#"The Fireside" - 11:25
#"And the Glitter Is Gone" - 15:54
#"You've Got a Friend" - 4:10 (canción extra en iTunes)
Francisco Balado Teijeiro

**Francisco Javier Balado Teijeiro**, nado en 1974, é un político galego do PPdeG.

## Traxectoria
Avogado. Nas eleccións municipais de 2011 encabezou a candidatura do PPdeG á alcaldía de Castro de Rei e foi elixido alcalde con maioría absoluta.

## Véxase tamén
### Outros artigos
*Eleccións municipais en Castro de Rei

### Ligazóns externas
*Noticia en *El Progreso*
Xosé María Arias Fernández

**Xosé María Arias Fernández**, nado en Furís (Castroverde) o 21 de maio de 1967, é un gandeiro e político galego do PSdeG-PSOE.

## Traxectoria 
Gandeiro de profesión. Accedeu á alcaldía de Catroverde no ano 1997 tras unha moción de censura ao alcalde nacionalista Miguel Rodríguez Fernández. Nas eleccións municipais de 1999 encabezou a candidatura do PSdeG-PSOE á alcaldía de Castroverde e foi elixido alcalde grazas a un pacto co BNG. Nas municipais de 2003 volveu ser elixido alcalde con maioría absoluta. Volveu ser elixido alcalde nas sucesivas eleccións sempre con maioría absoluta (2007, 2011, 2015 e 2019). Deputado provincial (2007-2011 e 2019-actualidade), foi responsable da área de medio rural da Deputación (2007-2011) e actualmente leva a área de Cooperación cos concellos de dita institución.

Postulouse á secretaría provincial do PSdeG-PSOE en Lugo nas primarias de decembro de 2017 e xullo de 2019, sendo derrotado por Álvaro Santos e Patricia Otero Rodríguez, respectivamente. Anunciou a súa intención de concorrer novamente como candidato nas primarias previstas para xaneiro de 2022, porén rematou integrándose no equipo do outro candidato e presidente da Deputación José Tomé Roca, pasando a selo vicesecretario xeral na executiva que este encabezou tralo Congreso do mes de febreiro.

## Véxase tamén 
### Bibliografía 
* 
### Outros artigos 
* Eleccións municipais en Castroverde

### Ligazóns externas 
*
Periclasa

A **periclasa** ou **periclasio** un mineral da clase 04 (óxidos), segundo a clasificación de Strunz; é unha forma natural do óxido de magnesio (MgO). Antigamente denominada magnesia.

Foi descuberto en 1840.

A magnesia da rexión de Magnesia en Tesalia contiña tanto óxido de magnesio como carbonato de magnesio hidratado, así como óxido de ferro (como a magnetita). Así as chamadas na antigüidade *pedras de Magnesia*, coas súas propiedades magnéticas, foron as que deron nome ao magnetismo. Trituradas son un po branco, lixeiro, pouco soluble na auga, inodoro, con lixeiro sabor alcalino, usado en medicina como antiácido. Tamén pode ser utilizado contra o estrinximento.

## Formación e xacementos 
A periclasa fórmase normalmente en mármore como produto do metamorfismo de rocas sedimentarias dolomíticas. Fórmase por alteración da brucita baixo certas condicións ambientais preto da superficie do terreo. Entre os xacementos deste mineral podemos destacar o que hai na provincia de León, en España.

## Notas 
## Véxase tamén
Enrique Teijeiro Sanjuán

**Enrique Teijeiro Sanjuán**, nado en Fene o 19 de agosto de 1944, é un político galego do PSdeG-PSOE.

## Traxectoria 
Técnico de Informática. Traballador de Astilleros y Talleres del Noroeste - Astano.

En 1976 foi elixido primeiro secretario da UXT na comarca de Ferrol, e en 1977 foi nomeado secretario do PSOE de Ferrol. Foi membro das Executivas de UXT Galicia e do PSdeG, así como secretario xeral da sección do metal de UXT da provincia da Coruña (intercomarcal de Ferrol) e membro do Comité Federal de UXT-Metal.

Figurou nas listas do PSOE xa nas Xerais de 1979, pero non saíu elixido. En 1986, nos comicios lexislativos foi elixido senador pola provincia da Coruña. Despois desa lexislatura, presentouse de novo como candidato ao Senado nas eleccións de 1989,

Entre febreiro de 1990 e xuño de 1996 foi Gobernador civil de Ourense.

Está casado e ten tres fillos.

## Véxase tamén 
### Outros artigos 
* Lista de senadores galegos desde a Transición
Jrue Holiday

**Jrue Randall Holiday**, nado o 12 de xuño de 1990 no barrio de Chatsworth (Os Ánxeles), é un xogador americano de baloncesto profesional que xoga nos Boston Celtics da National Basketball Association (NBA). É irmán dos tamén xogadores de baloncesto profesional Justin Holiday e Aaron Holiday.

## Traxectoria profesional 
Holiday foi elixido na 17ª posición do Draft da NBA de 2009 polos Philadelphia 76ers. Converteuse no base titular dos Sixers en marzo da tempada 2009-10. Cando Louis Williams regresou da súa lesión, Holiday perdeu o posto de titular durante uns partidos, pero cando os Sixers levaban unha xeira negativa, Holiday volveu ao posto de base titular, e o mantivo durante o resto da tempada. O 3 de abril de 2010, Holiday anotou 25 puntos contra os Toronto Raptors, a máxima anotación na súa carreira. O 5 de novembro dese mesmo ano, mellorou esa marca, anotando 29 puntos contra os Cleveland Cavaliers. O 2 de febreiro de 2011, conseguiu o seu primeiro triplo-dobre, con 11 puntos, 10 rebotes e 11 asistencias na vitoria contra os New Jersey Nets. O 24 de xaneiro de 2013, foi elixido para xogar o seu primeiro All-Star Game da NBA coma suplente. O 26 de xaneiro de 2013, superou a maior anotación da súa carreira ó anotar 35 puntos contra os New York Knicks.

O 12 de xullo de 2013, foi traspasado ós New Orleans Pelicans a cambio de Nerlens Noel e unha elección de primeira rolda do Draft de 2014.

O 24 de novembro de 2020, Holiday foi traspasado ós Milwaukee Bucks nun traspaso entre catro equipos.

O 27 de setembro de 2023, Holiday foi traspasado xunto a Deandre Ayton, Toumani Camara e unha elección da primeira rolda do Draft de 2029 ós Portland Trail Blazers, nun traspaso entre tres equipos que enviou a Damian Lillard ós Milwaukee Bucks, e a Grayson Allen, Jusuf Nurkić, Nassir Little e Keon Johnson ós Suns. Catro días máis tarde, os Trail Blazers traspasaron a Holiday ós Boston Celtics a cambio de Robert Williams III, Malcolm Brogdon e dúas futuras eleccións da primeira rolda do Draft.

## Notas 
## Véxase tamén 
### Ligazóns externas 
* Perfil en NBA.com
Álvaro Someso

Co nome de **Álvaro Someso** podemos referirnos a dúas persoas:

***Álvaro Someso Salvadores**, un político galego, senador do PPdeG (A Coruña, 1936).
***Álvaro Someso**, nado probablemente na década de 1950, músico e atleta galego, membro do grupo Keltia canda Xosé Ramón Gayoso.
Troy Murphy

**Troy Brandon Murphy**, nado o 2 de maio de 1980 en Morristown, Nova Jersey, é un ex xogador estadounidense de baloncesto profesional que xogou durante 12 tempadas na National Basketball Association (NBA).

## Traxectoria profesional 
Murphy foi seleccionado na 14ª posición do Draft da NBA de 2001 polos Golden State Warriors. Na súa segunda tempada nos Warriors, foi titular cos Sophomores no partido de Rookies do All-Star Weekend da NBA. Pasou catro tempadas completas nos Warriors.

O 17 de xaneiro de 2007, Murphy foi traspasado aos Indiana Pacers xunto aos seus compañeiros Mike Dunleavy, Jr., Ike Diogu e Keith McLeod a cambio de Stephen Jackson, Al Harrington, Šarūnas Jasikevičius e Josh Powell. Na súa etapa nos Pacers, mellorou o seu tiro dende longa distancia.

O 11 de agosto de 2010, os Pacers traspasaron a Murphy aos New Jersey Nets, nun traspaso de cinco xogadores entre catro equipos.

O 23 de febreiro de 2011, os Warriors ficharon de novo a Murphy xunto a unha elección de segunda rolda do Draft, a cambio de Brandan Wright e Dan Gadzuric. O 27 de febreiro, catro días máis tarde, Murphy e os Warriors acordaron a rescisión do seu contrato, a tempo para poder asinar por outro equipo para disputar os Playoffs.

O 2 de marzo de 2011, Murphy asinou cos Boston Celtics para o resto da tempada 2010-11. O 22 de abril de 2011, xogou o primeiro partido de Playoffs da súa carreira, un partido de primeira rolda contra os New York Knicks.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Evaristo Nogueira Pol

**Evaristo Nogueira Pol**, nado en Santiago de Compostela o 3 de maio de 1964, é un avogado e político galego, que foi senador independente nas listas do PPdeG.

## Traxectoria 
Fillo do tamén destacado avogado Evaristo Nogueira Romero, Nogueira Pol licenciouse en dereito pola Universidade de Santiago de Compostela. Avogado no despacho familiar, chegou a ser decano do Ilustre Colexio de Avogados de Santiago de Compostela.

Durante a VIII lexislatura, en 2004, foi un dos escollidos polo Partido Popular para integrar a candidatura ao senado pola provincia da Coruña, se ben como independente. Sae elixido, pero en 2008 opta por non presentarse á reelección e abandona a Cámara Alta para regresar ás súas tarefas na avogacía.

É  vogal do Consello Social da Universidade de Santiago.

Foi durante quince anos decano do Colexio de Avogados de Santiago e tamén conselleiro do Consello da Avogacía Galega, do Consello Xeral da Avogacía española. En 2016, foi escollido presidente do Consello da Avogacía Galega.

## Recoñecementos 
* En 2017 recibiu, do Ministerio de Xustiza, a Cruz da Orde de San Raimundo de Peñafort, o máximo recoñecemento en España a un xurista.

## Notas 
## Véxase tamén 
### Outros artigos 
* Lista de senadores galegos desde a Transición
### Ligazóns externas 
* Ficha no Senado.
Ribagorza

miniatura|dereita|250px|Concellos da comarca.
A **Ribagorza** (en catalán: *la Ribagorça*) é unha comarca situada no extremo nordeste da provincia de Huesca, en Aragón. A súa capital administrativa é Graus e a cultural é Benabarre.

A Alta Ribagorça é outra comarca na provincia de Lleida.

Na Ribagorza fálase, ademais do castelán, o catalán ribagorzano.

## Xeografía 
Limita ao norte con Francia (departamento de Alto Garona), ao nordés co Val de Arán, ao leste coas comarcas de Alta Ribagorça e Pallars Jussà, ao sueste coa comarca da Noguera (todas elas na provincia de Lleida), ao sur coa comarca de La Litera, ao suroeste coa comarca do Somontano de Barbastro e ao oeste coa comarca de Sobrarbe (estas últimas na provincia de Huesca).

Hai tres ríos principais na comarca, que á súa vez conforman tres vales distintos: 
* Río Ésera: é o máis occidental. Discorre de norte a sur, desde o termo municipal de Benasque ata o de Graus. Nace no val de Benasque e desemboca no Cinca (preto de Olvena, do Somontano de Barbastro). 
* Río Isábena: é o central. Discorre de nordés a suroeste, desde o termo municipal de Laspaúles ata o de Graus. Desemboca no Ésera en Graus. 
* Río Noguera Ribagorzana: é o máis oriental. Discorre de norte a sur, desde o termo municipal de Benasque ata o de Estopiñán del Castillo. Nace no macizo da Maladeta e desemboca no Segre en Corbins (no Segrià, na provincia de Lleida).

En Benasque está o Aneto, o pico máis elevado dos todos os Pireneos, cunha altitude de 3.404 msnm.

## Concellos 
A comarca engloba aos municipios de Areny de Noguera, Benavarri, Benás, Beranuy, Bisaurri, Bonansa, Campo, Capella, Castilló de Sos, Castigaleu, Chía, Estopanyà, Foradada del Toscar, Graus, Isábena, Lascuarre, Laspaúls, Monesma i Caixigar, Montanui, Perarrúa, La Puebla de Castro, Pont de Montanyana, Sahún, Santaliestra y San Quílez, Secastilla, Seira, Sesué, Sopeira, Tolva, Torre la Ribera, Valle de Bardají, Valle de Lierp, Viacamp i Lliterà e Villanova.

## Historia 
A súa historia escribiuse con nomes como os de Ramón I de Pallars-Ribagorza, Bernardo Unifredo, Ramón II de Ribagorza, Unifredo de Ribagorza, Arnau de Ribagorza, Isarn de Ribargorza, Toda ou Tota de Ribagorza (1003-1011), Guillermo de Ribagorza (1001-1017) Sancho III o Maior de Navarra, Gonzalo I de Ribagorza e Ramiro I de Aragón (1044).

Pedro I tomou Estada (1087) e Monzón (1089). Rexentou o condado Afonso o Batallador e á súa vez o seu irmán Ramiro II o Monxe que casou á súa filla Dona Petronila co Conde de Barcelona Ramón Berenguer IV, dando orixe á Coroa de Aragón.

## Véxase tamén 
### Ligazóns externas 
* Mapa oficial en pdf 
* Comarcas de Aragón, La Ribagorza 
* Comarcalización de Aragón, La Ribagorza 
* A comarca en huesca.com
Fernán Martís

[miniatura|dereita|Ilustración do [século XV que representa un escribán na súa mesa de traballo.]]
**Fernã Martis**, **Fernã Martiis** ou **Fernán Martíns**, foi un escribán galego do século XIV, capelán de Fernán Peres de Andrade, O Boo, quen lle encargou a tradución ao galego do *Roman de Troie* de Benoît de Sainte-Maure. Tal tradución é coñecida como a *Crónica troiana*.

## Traxectoria
Descoñécese o seu lugar de nacemento, aínda que probabelmente fose A Coruña. Esta afirmación baséase na existencia de documentos da época, sobre todo relacionados coa administración do concello da Coruña, nos que, con relativa frecuencia, aparece o apelido Martís ou Martiis desenvolvendo tarefas administrativas importantes. Ademais, desde finais de 1371, Fernán Pérez, O Boo, o seu señor, gobernaba a cidade da Coruña.

Porén, o tema dos apelidos medievais hai que tomalo con cautela polos cambios constantes que sufrían. Tendo en conta isto, Fernán Martíns ben podería ser da comarca eumesa por apareceren grafías Martiz e Martiis en documentos da época relativos a Pontedeume e comarca.

## Véxase tamén
### Ligazóns externas
* Artigo sobre Fernán Martís no caderno nº1 do Ateneo Eumés.
La Litera

**La Litera** (*La Llitera* en catalán e oficialmente **La Litera/La Llitera**) é unha comarca de Aragón, en España, situada ao leste da provincia de Huesca. A capital administrativa é Binéfar e a histórico-cultural é Tamarite de Litera.

## Municipios 
A comarca engloba aos municipios de Albelda, El Campell, El Torricó, Azanuy-Alins, Baélls, Valdellou, Binéfar, Camporrélls, Castellonroi, Esplús, Peralta de Calasanz, San Esteban de Litera, Tamarit de Llitera e Vensilló.

## Xeografía 
Limita ao norte coa comarca de Ribagorza, ao leste coa provincia de Lleida, ao sur coa comarca de Bajo Cinca, ao oeste coa comarca Cinca Medio e ao noroeste coa comarca de Somontano de Barbastro.

## Linguas 
Na Litera exceptuando Binéfar e Esplús, fálase catalán (ademais do español) e ensínase nas escolas dúas horas á semana opcionalmente, sendo que case todos os alumnos das escolas na Litera como na Franxa de Aragón elixen o catalán.

O catalán na comarca, exceptuando os concellos onde non se fala, figura como lingua propia na Lei de Linguas de Aragón do 2009 e o castelán como lingua oficial.

## Notas 
## Véxase tamén 
### Ligazóns externas 
* Mapa oficial en PDF. 
* Comarcas de Aragón, La Litera 
* Comarcalización de Aragón, La Litera
Donald Ramotar

**Donald Ramotar**, nado o 22 de outubro de 1950, é un político güianés, elixido en 2011 como presidente do país.

## Traxectoria 
Ingresou no Partido Progresista do Pobo a principal forza da descolonización na Güiana en 1967. Licenciado en Economía pola Universidade da Güiana, medrou na estrutura da formación ao longo da década dos setenta ata chegar ao seu comité executivo en 1983. En 1988 foi designado encargado de relacións internacionais do Sindicato Labrego da Güiana, posto que ocupou ata 1992.

O esquerdista e etnicamente hindustano PPC escolleuno como un dos candidatos ao Parlamento da Güiana en 1992, onde conseguiu o escano ao mesmo tempo que o líder da formación, Cheddi Jagan se facía co poder logo de varias lexislaturas na oposición. Reelixido continuamente dende eses comicios, a partir de 1993 ocupou ademais a secretaría executiva do PPP. Logo do falecemento de Jagan, Ramotar foi elixido o novo secretario xeral do partido, en 1997. Durante a primeira década do século XXI foi sumando poder na estrutura do partido: reelixido para o Comité Executivo, e como secretario xeral, tamén accedeu ao consello editorial do xornal de partido *Thunder* (trebón), mentres que o líder público do PPP, Bharrat Jagdeo, ocupaba a presidencia.

En 2011 os dous termos máximos para a presidencia de Bharrat Jagdeo chegaron á súa fin e anunciou que deixaría a presidencia ao remate do ano. Ramotar foi daquela escollido líder da formación para a contenda electoral sen oposición interna e semanas despois Jagdeo nomeábao conselleiro político, o seu primeiro cargo na goberno en todos eses anos. As eleccións celebráronse o 28 de novembro de 2011, e Ramotar foi proclamado vencedor catro días máis tardes logo dun reconto moi axustado. Ramotar conseguira a vitoria, pero quedaba a un escano da maioría absoluta. Conforme a lexislación güianesa iso encargáballe a tarefa de gobernar pero ao mesmo tempo en ausencia de maioría parlamentaria.

## Notas
José Luis Fernández Mouriño

**José Luis Fernández Mouriño**, nado en Carral en 1962, é un político galego do PPdeG.

## Traxectoria
Foi empresario do sector da panadería. Foi cabeza de lista do PPdeG en Carral dende 1991, sendo o portavoz do grupo municipal na oposición. En agosto de 2003 foi elixido alcalde de Carral por unha moción de censura contra o entón alcalde socialista, Juan Manuel Vales, co apoio de dous concelleiros nacionalistas. Pese a gobernar inicialmente en coalición con ditos edís, a partir de maio de 2004 fixoo en minoría tras destituílos. Nas eleccións municipais de 2007 regresou ao PPdeG, encabezou a súa candidatura á alcaldía de Carral e foi reelixido alcalde con maioría absoluta. Nas municipais de 2011 e 2015volveu ser elixido alcalde con maioría absoluta. 

Nas eleccións municipais de 2019 perdeu a alcaldía en favor de Javier Gestal de Alternativa dos Veciños. Volveu concorrer como candidato á alcaldía nas eleccións municipais de 2023, pero volveu ser derrotado por Gestal, que nesta ocasión logrou a maioría absoluta.

Foi deputado provincial entre 1997 e 2003, volvendo a selo novamente de 2007 a 2016 e de 2019 a 2021.

En setembro de 2025 unha moción de censura presentada polo PPdeG co apoio de dous ediles tránsfugas de Alternativa dos veciños deulle de novo a alcaldía.

## Notas 
## Véxase tamén 
### Outros artigos 
*Eleccións municipais en Carral

### Ligazóns externas 
*Ficha en galegos.info
Joaquín Campoamor

**Joaquín Campoamor Rodríguez**, nado en Navia (Principado de Asturias) o 7 de xaneiro de 1928 e finado en Ferrol o 30 de xaneiro de 2019, foi un político galego do PSdeG-PSOE.

## Traxectoria
Enxeñeiro de profesión, foi escollido polo PSOE para figurar na segunda posición das súas listas ao Senado pola provincia da Coruña en 1982. Nesas eleccións lexislativas resultou escollido senador e permaneceu na Cámara Alta ata 1986.

## Vida persoal
Casado, tivo cinco fillos. Un deles, Joaquín Campoamor Brea, foi xefe de prensa en Ferrol durante o goberno do popular Juan Blanco.

## Notas
## Véxase tamén 
### Outros artigos 
* Lista de senadores galegos desde a Transición
Distrito de Kalungu

O **distrito de Kalungu** é un distrito do sur da Rexión Central de Uganda, chamado así pola súa capital, Kalungu. Entrou en función o 1 de xullo de 2010 e o cálculo da súa poboación no 2002 era de 160.684 habitantes.

Limita cos distritos Gomba e Butambala polo norte, co distrito de Mpigi polo nordeste e leste, co distrito de Masaka polo sur e co distrito de Bukomansimbi polo oeste.

A agricultura, así como a gandaría e a pesca polo lago Vitoria e as marxes do río Katonga, constitúen as principais actividades económicas do lugar.
Posúe un hospital, Villa Maria Hospital, administrado por monxas franciscanas.

## Notas
Alvin Gentry

**Alvin Gentry**, nado o 5 de novembro de 1954 en Shelby, Carolina do Norte, é un adestrador americano de baloncesto profesional. Actualmente é o adestrador principal dos New Orleans Pelicans.

Anteriormente foi adestrador dos Miami Heat, a finais da tempada 1994-95, e máis tarde dos Detroit Pistons, Los Angeles Clippers e Phoenix Suns. O 18 de xaneiro de 2013, Gentry foi despedido coma adestrador dos Phoenix Suns, equipo ó que chegou na metade da tempada 2008-09. Con Gentry, os Suns conseguiron chegar ás finais de conferencia en 2010, e conseguiu un récord de 158-144 coma adestrador en Phoenix.

## Notas 
## Véxase tamén 
### Ligazóns externas 
*Perfil en NBA.com
*BasketballReference.com: Alvin Gentry